**ΥΓΕΙΟΝΟΜΙΚΕΣ ΟΔΗΓΙΕΣ ΛΕΙΤΟΥΡΓΙΑΣ ΣΧΟΛΙΚΩΝ ΜΟΝΑΔΩΝ ΑΠΟ 10/01/2022**

**1. Πόσα σελφ τεστ θα κάνουν οι μαθητές την πρώτη εβδομάδα ;**

Προβλέπεται ένα επιπλέον σελφ τεστ για την πρώτη εβδομάδα λειτουργίας σχολείων. επομένως την **εβδομάδα 10-15 Ιανουαρίου θα διενεργηθούν τρία σελφ τεστ αντί για δύο**.

Από τη δεύτερη εβδομάδα και μετά , δηλαδή **μετά τις 17 Ιανουαρίου οι μαθητές θα κάνουν δύο σελφ τεστ**.

**2. Πότε θα πρέπει να γίνονται τα σελφ τεστ;**

Το self-test πραγματοποιείται έως και **24 ώρες πριν από την προσέλευση** κάθε Τρίτη και Παρασκευή στο σχολείο, ενώ για την πρώτη εβδομάδα (10-15/1) το self- test θα πραγματοποιηθεί έως και 24 ώρες πριν την προσέλευση της Δευτέρας (10/1), της Τρίτης (11/1) και της Παρασκευής (14/1).

**3. Τα σελφ τεστ είναι υποχρεωτικά και για τους εμβολιασμένους;**

Ο προσυμπτωματικός διαγνωστικός έλεγχος για τον νέο κορωνοϊό μέσω αυτοδιαγνωστικής δοκιμασίας (self test) είναι **υποχρεωτικός για όλους τους μαθητές και τις μαθήτριες, εμβολιασμένους και μη, καθώς και για τους εμβολιασμένους εκπαιδευτικούς**.

**4. Πού γίνεται η δήλωση του σελφ τεστ;**

Η δήλωση και το αποτέλεσμα για τις δημόσιες σχολικές μονάδες **καταχωρίζεται στη πλατφόρμα** [**edupass.gov.gr**](edupass.gov.gr) (και ***όχι στην πλατφόρμα του self-testing.gov.gr***), από την οποία εκδίδεται και η Σχολική Κάρτα για COVID-19.

Οι δηλώσεις σελφ τεστ μαθητών που φοιτούν σε ιδιωτικές σχολικές μονάδες συνεχίζουν να υποβάλλονται στην πλατφόρμα self-testing.gov.gr.

**5. Οι εκπαιδευτικοί πού θα δηλώνουν το σελφ τεστ;**

Στο [**https://edupass.gov.gr**](https://edupass.gov.gr)

**6. Τι ισχύει για τους εκπαιδευτικούς οι οποίοι δεν είναι εμβολιασμένοι;**

Οι **εκπαιδευτικοί που δεν είναι εμβολιασμένοι θα πρέπει να πραγματοποιήσουν δυο ράπιντ τεστ και ένα σελφ τεστ – όλα με δική τους επιβάρυνση – την πρώτη εβδομάδα λειτουργίας των σχολείων** και συγκεκριμένα το ραπιντ τεστ θα πρέπει πραγματοποιηθεί έως και 48 ώρες πριν την προσέλευση της Δευτέρας (10/1) και της Παρασκευής (14/1) ενώ θα πρέπει να πραγματοποιηθεί και σελφ τεστ έως 24 ώρες πριν την προσέλευση της Τρίτης (11/1). **Από την δεύτερη εβδομάδα λειτουργίας των σχολείων, οι μη εμβολιασμένοι εκπαιδευτικοί θα πρέπει να πραγματοποιούν δύο ράπιντ τεστ την εβδομάδα, πριν από την προσέλευση της Τρίτης και της Παρασκευής εκάστης εβδομάδας**.

**7. Οι νοσήσαντες εκπαιδευτικοί σε ποια κατηγορία εντάσσονται;**

Οι νοσήσαντες εκπαιδευτικοί **με πιστοποιητικό νόσησης εν ισχύ εντάσσονται στην κατηγορία των "εμβολιασμένων**" .

**8. Τι ισχύει στην περίπτωση κρούσματος σε μια αίθουσα σχολείου;**

Σε περίπτωση κρούσματος στην τάξη, φεύγουμε από την λογική του «σταυρού», δηλ. των αυξημένων ελέγχων μόνο στα παιδιά που κάθονται κοντά στο κρούσμα, και επεκτεινόμαστε σε αυξημένους ελέγχους σε όλο το τμήμα. Πλέον **όλοι οι ανεμβολίαστοι μαθητές θα κάνουν δωρεάν τεστ, κάθε μέρα, για 5 ημέρες**. Συγκεκριμένα, θα κάνουν **δύο ράπιντ και ένα σελφ τεστ σε διάστημα πέντε ημερών, επιπλέον των δύο σταθερών σελφ τεστ την εβδομάδα, άρα 5 τεστ σε 5 ημέρες**. Οι **εμβολιασμένοι συμμαθητές** θα κάνουν σύνολο **3 σελφ τεστ δωρεάν την εβδομάδα**.

**9. Τι ισχύει για τους ανεμβολίαστους εκπαιδευτικούς;**

Οι **ανεμβολίαστοι εκπαιδευτικοί θα κάνουν** και αυτοί **5 τεστ σε 5 ημέρες: δύο ράπιντ και ένα σελφ τεστ, επιπλέον των δύο ράπιντ που ήδη κάνουν την εβδομάδα**.

Οι **εμβολιασμένοι εκπαιδευτικοί θα κάνουν 3 σελφ τεστ δωρεάν την εβδομάδα**.

**10. Αλλάζει κάτι ως προς τις μάσκες ή τα διαλείμματα;**

Όλες οι άλλες προβλέψεις του πρωτοκόλλου, όπως για παράδειγμα τα υποχρεωτικά ράπιντ τεστ για εκπαιδευτικούς που δεν είναι εμβολιασμένοι, **η υποχρεωτική χρήση μάσκας σε εσωτερικούς και εξωτερικούς χώρους, τα διαφορετικά διαλείμματα για ομάδες μαθητών, η αναστολή των εκδρομών, εξακολουθούν να ισχύουν.**

**11. Πότε αναστέλλει τη λειτουργία μία τάξη;**

Η λειτουργία τμήματος της σχολικής μονάδας αναστέλλεται μόνο **όταν ο αριθμός των επιβεβαιωμένων κρουσμάτων υπερβαίνει τον αριθμό που αντιστοιχεί στο πενήντα τοις εκατό (50%) συν ένα (1) του συνόλου των μαθητών/τριών που φοιτούν στο συγκεκριμένο τμήμα της σχολικής μονάδας**.

**12. Τι θα γίνεται αν μαθητής διαγνωστεί θετικός σε COVID-19;**

Αν ένας μαθητής διαγνωστεί θετικός στον COVID-19, τότε **θα μπαίνει σε απομόνωση για 5 ημέρες τουλάχιστον**. **Η απομόνωση** θα **διακόπτεται μετά από 5 ημέρες** (α) **εφόσον δεν υπάρχουν συμπτώματα**, ή τα συμπτώματα μετά το πενθήμερο – προεξάρχοντος του πυρετού – υποχωρούν, και (β) **με αρνητικό σελφ τεστ**. **Εάν ο πυρετός συνεχίζει** ή υπάρχει θετικό σελφ (ή ράπιντ) τεστ, **η απομόνωση θα παρατείνεται**.

**13. Τι θα γίνεται αν εκπαιδευτικός διαγνωστεί θετικός σε COVID-19;**

Αν εκπαιδευτικός διαγνωστεί θετικός στον COVID-19, τότε θα **μπαίνει σε απομόνωση για 5 ημέρες τουλάχιστον**. **Η απομόνωση θα διακόπτεται μετά από 5 ημέρες** (α) **εφόσον δεν υπάρχουν συμπτώματα**, ή τα συμπτώματα μετά το πενθήμερο – προεξάρχοντος του πυρετού – υποχωρούν, και (β) **με αρνητικό σελφ τεστ για τους εμβολιασμένους εκπαιδευτικούς, και αρνητικό εργαστηριακό έλεγχο (ράπιντ ή PCR) για τους μη εμβολιασμένους εκπαιδευτικούς. Εάν ο πυρετός συνεχίζει ή υπάρχει θετικό σελφ ή ράπιντ τεστ, η απομόνωση θα παρατείνεται. Όταν εξέλθουν από την καραντίνα, οι εκπαιδευτικοί υποχρεούνται να χρησιμοποιούν μάσκα υψηλής αναπνευστικής προστασίας (Ν95 ή ΚΝ95 ή FFP2) ή διπλή μάσκα για τουλάχιστον άλλες 5 ημέρες.**

**14. Τι προβλέπεται για μαθητές και εκπαιδευτικούς σε περίπτωση στενής επαφής με κρούσμα επιβεβαιωμένου περιστατικού COVID-19 εκτός σχολείου; Δηλαδή, τι γίνεται όταν, π.χ., υπάρχει κρούσμα στο σπίτι;**

Σε περίπτωση που μαθητές ή εκπαιδευτικοί είναι στενές επαφές κρούσματος COVID-19 εκτός σχολείου:

**Οι εκπαιδευτικοί, εμβολιασμένοι και με ενισχυτική δόση ή εκπαιδευτικοί εμβολιασμένοι με 2 δόσεις τους τελευταίους 6 μήνες ή με μία δόση του εμβολίου J&J τους τελευταίους 2 μήνες, προσέρχονται στο σχολείο κανονικά και διενεργούν εργαστηριακό έλεγχο (ράπιντ ή μοριακό τεστ) την 5η ημέρα μετά την έκθεση. Οι εκπαιδευτικοί φορούν μάσκα υψηλής αναπνευστικής προστασίας (Ν95 ή ΚΝ95 ή FFP2) ή διπλή μάσκα για 10 ημέρες από την έκθεση.**

**Οι εκπαιδευτικοί, εμβολιασμένοι με 2 δόσεις πάνω από 6 μήνες χωρίς ενισχυτική δόση ή με μία δόση του εμβολίου J&J πάνω από 2 μήνες χωρίς ενισχυτική δόση ή ανεμβολίαστοι, παραμένουν σε απομόνωση για 5 ημέρες, και διενεργούν εργαστηριακό έλεγχο (ράπιντ ή μοριακό τεστ) την 5η ημέρα μετά την έκθεση. Μετά την 5η ημέρα, οι εκπαιδευτικοί χρησιμοποιούν μάσκα υψηλής αναπνευστικής προστασίας (Ν95 ή ΚΝ95 ή FFP2) ή διπλή μάσκα για τουλάχιστον άλλες 5 ημέρες.**

**Αν πρόκειται για εμβολιασμένους μαθητές, τότε προσέρχονται στο σχολείο κανονικά και κάνουν τρία σελφ τεστ τις ημέρες 0-1, 3 και 5-7.**

**Αν πρόκειται για μη εμβολιασμένους μαθητές**, τότε **παραμένουν σε απομόνωση για 5 ημέρες, και διενεργούν σελφ τεστ την 5η ημέρα μετά την έκθεση**.

**15. Τι ισχύει για τους ανεμβολίαστους μαθητές και εκπαιδευτικούς που έχουν νοσήσει;**

Οι **ανεμβολίαστοι μαθητές ή εκπαιδευτικοί που έχουν νοσήσει εντός του τελευταίου τριμήνου** έχουν **το ίδιο καθεστώς με τους εμβολιασμένους** μαθητές ή εκπαιδευτικούς αντίστοιχα.

**16. Πότε θα γίνεται τηλεκπαίδευση;**

Τηλεκπαίδευση θα γίνεται κατ’ εξαίρεση σε συγκεκριμένες περιπτώσεις που περιλαμβάνουν και τις ακόλουθες:

 Αν σε ένα σχολικό τμήμα αυτό εντοπιστούν ταυτόχρονα **επιβεβαιωμένα κρούσματα COVID-19 σε παραπάνω από τους μισούς (50%+1) μαθητές του**.

 Αν εκπαιδευτικός πρωτοβάθμιας εκπαίδευσης (δάσκαλος/νηπιαγωγός, μη ειδικότητας) νοσεί, και δεν υπάρχει δυνατότητα από την οικεία Διεύθυνση Εκπαίδευσης για άμεση αναπλήρωσή του αλλά προβλέπεται τηλεκπαίδευση από άλλον εκπαιδευτικό.

 Αν εκπαιδευτικός είναι θετικός, και ενώ βρίσκεται σε απομόνωση, επιθυμεί να κάνει τηλεκπαίδευση, σε προαιρετική βάση.

 **Για τους μαθητές οι οποίοι έχουν** ένα από τα **σοβαρά υποκείμενα νοσήματα**, τα οποία αναφέρονται στο Παράρτημα Ι του πρωτοκόλλου «Μέτρα προστασίας και πρόληψης διασποράς του ιού SARS– CoV-2 στις σχολικές μονάδες» και **συμμετέχουν σε διαδικτυακά τμήματα.**

**Πηγή: esos**